Božidara Turzonovová

prof. Mgr.art. Božidara Turzonovová, PhD. (* 28. máj 1942, Sofia, Bulharsko) je slovenská herečka.

Život

Ranné roky 
Je dcérou srbskej matky a macedónskeho otca, vyrastala však na Slovensku. Od detstva navštevovala dramatický krúžok, pôsobila v detskej rozhlasovej družine a venovala sa hre na klavír. Navštevovala strednú školu v Starom meste známu ako GAMČA.

Kariéra 
Študovala na VŠMU v Bratislave, ktorú úspešne absolvovala v roku 1963. Už počas štúdia dostala prvú filmovú príležitosť vo filme Most na tú stranu, kde si zahrala so svojím manželom, hercom Jozefom Adamovičom. Po absolutóriu sa stala členkou SND, kde pôsobí dodnes. Hrala v beznádejne vypredanom Na skle maľované, v Tajovského Ženskom zákone, v Albeeho Krehkej rovnováhe či Barčovom Mastnom hrnci. V súčasnosti hosťuje v nitrianskom Divadle Andreja Bagara. Okrem toho pracuje v rozhlase a dabingu, učí herectvo a je predsedníčkou festivalového výboru Art Filmu. Má dve dcéry.

Je herečkou širokého výrazového rozsahu. Čoskoro si ju všimli aj českí filmári ako Jiří Krejčík, Otakar Vávra a Petr Weigl. Do povedomia filmových divákov sa zapísala najmä ako predstaviteľka Ori-Any v sci-fi filme Akce Bororo a opernej divy Emy Destinnovej v Krejčíkovom filme Božská Ema.

V roku 1979 dostala titul zaslúžilá umelkyňa. V roku 2008 jej prezident Ivan Gašparovič udelil štátne vyznamenanie Pribinov kríž II. triedy. V roku 2009 získala Cenu Jozefa Kronera za celoživotnú tvorbu. Je laureátkou Krištáľového krídla za rok 1997 v oblasti divadlo a audiovizuálne umenie. 11. marca 2017 bola uvedená do Siene slávy TV ankety OTO.

Filmografia 
 Výber
 1961: Most na tú stranu (ako Eva)
 1964: Senzi mama (ako Zdena Tvrdoňová)
 1971: Hry lásky šálivé (ako Sandra)
 1972: Akce Bororo (ako Ori-Ana – Zuzana)
 1974: Adam Šangala (TV seriál)
 1975: Vivat, Beňovský! (TV seriál)
 1976: Bouřlivé víno (ako Kateřina)
 1976: Desať percent nádeje (ako Milka Rajterová)
 1977: Bludička (ako Katarína)
 1977: Penelopa (ako Eva Kamenická)
 1977: Příběh lásky a cti (ako Karolina Světlá)
 1977: Rusalka (ako cudzia kňažná)
 1979: Božská Ema (ako Ema Destinnová, titulná rola)
 1979: Chlapi přece nepláčou (ako mama)
 1980: Odveta (ako Kučerová)
 1981: Zralé víno (ako Kateřina Janáková)
 1983: Anděl s ďáblem v těle (ako Madame)
 1984: Noc smaragdového měsíce (ako Marie) 
 1985: Kamenný chodníček (ako Verona, mlynárka)
1985: Sachsens Glanz und Preußens Gloria (ako Henriette Amalie von Reuß)
 1986: Mladé víno (ako Kateřina Janáková)
 1987: Víkend za milión (ako Magda Veselá)
 1988: Anděl svádí ďábla (ako Madame)
 1990: Marta a ja (ako sestra Róza)
 1991: Tajomstvo alchymistu Storitza (ako Rodericová)
 1996: Suzanne (ako Denyho matka)
 1997: Orbis Pictus (ako Marta)
 1999: Praha očima…: „Obrázky z výletu“ (ako matka)
 1999: Zborovňa (TV seriál) (ako Matulová, učiteľka slovenčiny)
 2000: Pramen života – Der Lebensborn (ako Grétkina matka)
 2003: Zostane to medzi nami (ako Danicina matka)
 2007: Vratné lahve (ako Kvardová)
 20072008: Ordinácia v ružovej záhrade (TV seriál) (ako Kveta Pokorná)
 20082015: Panelák (TV seriál) (ako Jana Nitschneiderová)
 20162019: Dovidenia, stará mama (TV seriál) (ako Paulína Gülemiházyi)
 2018: Oteckovia (TV seriál) (ako Frau Judite König, odborníčka na etiketu a slušné správanie)
 2022: Hranica (TV seriál)

Literatúra 
 FUCHS, Aleš. Důvěrnosti Božidary Turzonovové. Praha : Faun, 2000. 147 s. ISBN 80-86275-08-6

Iné projekty

Externé odkazy 
 
 
 
 FDb.cz - Božidara Turzonovová
 Božidara Turzonovová na Osobnosti.cz

Osobnosti zo Sofie
Absolventi Vysokej školy múzických umení
Slovenské osobnosti macedónskeho pôvodu
Slovenské osobnosti srbského pôvodu
Slovenské dabingové herečky
Slovenské divadelné herečky
Slovenské filmové herečky
Slovenské rozhlasové herečky
Slovenské televízne herečky
Česko-slovenskí zaslúžilí umelci
Slovenskí vysokoškolskí pedagógovia
Slovenskí univerzitní profesori
Držitelia Krištáľového krídla
Laureáti Pribinovho kríža II. triedy
Držitelia štátnej ceny Jozefa Miloslava Hurbana